‘તમારા ઓવેરિયનમાં પ્રોબ્લેમ છે.’ ડૉકટરે પોતાનો મૌખિક રિપોર્ટ આપવો શરૂ કર્યો. પછી પ્રિન્શુના કાને ઓવા પ્રોડક્શન એન્ડ ફર્ટિલાઇઝેશન, ફેલોપિયન ટ્યુબ, યુટરસ, સર્વાઇક્ષ જેવા શબ્દો પડઘાતા રહ્યાં. છેલ્લે વાતનો સારાંશ આપતા તેમણે જણાવ્યું, ‘મિસ પ્રિન્શુ, આઈ એમ સોરી ટુ સે પણ તમારા માટે ગર્ભધારણ કરવું અશક્ય બનશે એવું મને લાગે છે.’ અને તેમણે એ રિપોર્ટને પ્રિન્શુના ડૉકટરને મોકલી આપવાનું કહ્યું અને સાથે બીજી એક-બે સૂચના પણ આપી પણ પ્રિન્શુ હજી આઘાતમાં જ હતી માટે તેને તે સંભળાયું નહિ. ‘મિસ ખોટારી, આર યુ ઓ’રાઈટ?’ ડૉકટરે તેના બંને ખભા પર પોતાના હાથ મૂકીને હમદર્દીથી પૂછ્યું. હવે આભાસી સ્મિત આપવાનો વારો પ્રિન્શુનો હતો.